मेरी राऽ च हर व्यक्ति च गुण ते दोश होंदे न। कुसै च गुणें दी मातरा मती होंदी ऐ ते कुसै च दोश मते होंदे न। पर नेह् व्यक्ति च बी तुप्पने पर गुण लभ्भी जाङन। में भलेआं। ‘काले-चिट्टे’ (Black and White) दे असूलें च विश्वास नेईं करदा। तुसें आपूं बी मसूस कीता होना जे मस्या दी घोर काली रातीं बी, जिसलै कोई लाटू जां दीया नेईं बलादा होऐ, उसलै बी अस थोढ़ा-मता दिक्खी सकने आं, ते पुण्या दी रातीं चनैन होने पर बी उ’न्नी लोऽ नेईं होंदी जिन्नी दिनै बेलै बद्दलें कन्ने घनोए दे समानै पर होंदी ऐ। अच्छाई ते बुराई relative terms न। इस लेई अनजाने च बी मेरे कोला कुसै दी निंदेया जां बुराई होई जा, मिगी चंगा नेईं लगदा, ते जेकर मामला जनानियें कन्ने सरबंध रखदा ऐ तां में होर बी सावधान होई जन्नां।